OpenRefine

OpenRefine — dataların təmizlənməsi və digər formatlara çevrilməsi üçün açıq mənbəli masaüstü tətbiq. O, cədvəl tətbiqlərinə bənzəyir və CSV kimi cədvəl fayl formatlarını emal edə bilir, lakin daha çox verilənlər bazası kimi davranır.

O, sütunlar altında xanaları olan məlumat sətirləri üzərində işləyir və bu baxımdan əlaqəli verilənlər bazası cədvəllərinin işləmə üsuluna bənzəyir. OpenRefine layihələri bir cədvəldən ibarətdir və bu cədvəlin sətirləri meyarları müəyyən edən fasetlərdən istifadə etməklə filtr edilə bilər (məsələn, müəyyən bir sütunun boş olmadığı sətirlərin göstərilməsi).

Elektron cədvəllərdən fərqli olaraq, OpenRefine-də əməliyyatların əksəriyyəti bütün görünən sətirlər üzərində aparılır; məsələn, bir sütun altındakı bütün sətirlərdəki bütün xanaların çevrilməsi, və ya mövcud məlumatlar əsasında yeni bir sütunun yaradılması. Məlumat dəsti üzərində yerinə yetirilən əməliyyatlar layihədə saxlanılır və digər məlumat dəstləri üzərində “yenidən icra” edilə bilər. Formullar xanalarda saxlanılmır, yalnız məlumatları çevirmək üçün istifadə olunur. Çevrilmə yalnız bir dəfə həyata keçirilir. Formul ifadələri General Refine Expression Language (GREL),General Refine expression language  OpenRefine/OpenRefine Wiki  GitHub. Github.com (2013-04-03). Retrieved on 2013-08-16. Jython (yəni Python) və Clojure dillərində yazıla bilər.

Proqram lokal veb tətbiqi kimi işləyir: o, veb serveri işə salır və 127.0.0.1:3333 ünvanında açılır.
 İstinadlar 

Kateqoriya:Google proqram təminatı
Kateqoriya:Çıxarış, transformasiya, yükləmə alətləri
Kateqoriya:Çarpaz platformalı azad proqram təminatı
Kateqoriya:Veb tətbiqləri
Kateqoriya:Java dilində proqramlaşdırılmış proqram təminatı